বলতে পারো কিভাবে একটি ছোট বাচ্চার ছবি আঁকা যায়? ভয় পেও না আমি তোমাদের বুদ্ধির পরীক্ষা নিচ্ছি না। জানো তো ছোট ছেলে-মেয়েরাও মজার মজার ছবি, কার্টুন আঁকতে পারে। পাশের ছবিতে দেখতে পাচ্ছো একটি মজার কার্টুন এঁকেছে কার্টুনিস্ট বিলি। সে খুব ভালো কার্টুন আঁকে। অবশ্য ভালো কার্টুন আঁকার পেছনে একটি কারণও আছে। তা হলো বিলি সঠিক নিয়মে কার্টুন আঁকে। কার্টুন আঁকায় একটি সাধারণ নিয়ম তো আমরা সবাই জানি, তা হলো কার্টুনের মাথা আঁকতে হয় পুরো পৃষ্ঠার অর্ধেক অংশ জুড়ে। তাহলে এসো দেখে নিই বিলি কিভাবে তার কার্টুনটি এঁকেছে। বিলি  জানিয়েছে, কার্টুন আঁকা মোটেও কঠিন কাজ নয়। বিলির কার্টুন আঁকার নিয়ম-কানুনগুলো দেখে তুমিও চেষ্টা করে দেখো তো পারো কিনা। আর হ্যাঁ, আঁকা শেষ হলে আমাদের জানাতে ভুলোনা যেন!